b'\n_START_ARTICLE_\nOpenIndiana\n_START_SECTION_\nIzvori in nastanek\n_START_PARAGRAPH_\nProject Indiana je izvirno zasnovalo podjetje Sun Microsystems, da bi izdelalo dvoji\xc5\xa1ko distribucijo okrog baze izvorne kode OpenSolaris._NEWLINE_OpenIndiana je bila zasnovana med pogajanji o Oracleovem prevzemu Sun Microsystems, da bi se zagotovila neprekinjena razpolo\xc5\xbeljivost in nadaljnji razvoj operacijskega sistema na osnovi OpenSolaris, ker se ta veliko uporablja. Negotovost med razvojno skupnostjo OpenSOlaris je vodilo nekaj razvijalcev k osnovanju poskusnih na\xc4\x8drtov za razcepitev obstoje\xc4\x8de kodne baze._NEWLINE_Ti na\xc4\x8drti so se uresni\xc4\x8dili po Oracleovi najavi o prekinitvi podpore za projekt OpenSolaris.\n_START_SECTION_\nZa\xc4\x8detni odziv\n_START_PARAGRAPH_\nFormalna najava projekta OpenIndiana je bila 14. septembra 2010 v sredi\xc5\xa1\xc4\x8du JISC v Londonu. Prva izdaja operacijskega sistema je bila isto\xc4\x8dasno na voljo javno, \xc4\x8deprav \xc5\xa1e ni bila presku\xc5\xa1ena. Razlog za nepresku\xc5\xa1eno izdajo je bil, ker je razvojna skupina OpenIndiana nastavila datum zagona en teden pred Oracleovim zborom OpenWorld, da bi prehitela izdajo Solaris 11 Express._NEWLINE_Najava OpenIndiana je bila ve\xc4\x8dinoma dobro sprejeta. Ve\xc4\x8d kot 350 ljudi je videlo spletno najavo,, slike ISO so bile odjemane ve\xc4\x8d kot 2000 krat, ve\xc4\x8d kot 500 sledilcev je pridobilo ra\xc4\x8dune na Twittru, in ve\xc4\x8d uglednih informacijskotehnolo\xc5\xa1kih tiskovnih spleti\xc5\xa1\xc4\x8d je pisalo o izdaji. Prepustnost oddajanja najave je bila precej\xc5\xa1nja in je dosegla 350 Mbitov/s. Shrambni stre\xc5\xbenik spletnih paketov je dosegel dvajsetkratno velikost prometa od izvirno zami\xc5\xa1ljenega, kar so kasneje popravili z ve\xc4\x8d nitno oskrbo._NEWLINE_Vsa poro\xc4\x8dila niso bila pozitivna in nekaj spletnih \xc4\x8dlankov se je vpra\xc5\xa1alo o ustreznosti, da se je Solaris podal na trg GNU/Linux. En \xc4\x8dlanek je bil kriti\xc4\x8den do zagona OpenIndiana in navedel pomanjkanje profesionalizma glede na izdajanje nepresku\xc5\xa1ene gradnje in pomanjkanje projekta za obveznost do \xc4\x8dasovnega na\xc4\x8drta izdaj.\n_START_SECTION_\nSkrbi skupnosti\n_START_PARAGRAPH_\nS premikom dvoji\xc5\xa1ke distribucije OpenSolaris k SolarisExpress in prenehanjem posodabljanj OpenSolaris so se pojavile skrbi kaj se bo zgodilo z OpenIndiana, \xc4\x8de se bo Oracle odli\xc4\x8dil prenehati dobavljati izvorno kodo nazak k skupnosti. Skupina OpenIndiana je laj\xc5\xa1ala te skrbi z najavo namere premika dobavljanja izvorne kode k illumos Foundation._NEWLINE_Nastale so skrbi o mo\xc5\xbenem prenehanju prostega dostopa do Oracleovega prevajalnika, ki se je uporabil pri gradnji OpenIndiana. Zaradi tega se je OpenIndiana dopolnila z odprtokodnim prevajalnikom GCC. Delo na OpenIndiana se nadaljuje, da bodo dvoji\xc5\xa1ki izvr\xc5\xa1ni programi zagonljivi in stabilni na velikem \xc5\xa1tevilu strojev (mati\xc4\x8dne plo\xc5\xa1\xc4\x8de, vezni nabori, gostiteljski prilagojevalniki (HBA))._NEWLINE_Seznam zdru\xc5\xbeljivosti strojne opreme (HCL) ostaja do neke mere neuraden, razdroblen in necentraliziran kar zahteva precej raziskovanja za izbiro strojne opreme kon\xc4\x8dnega uporabnika. Pomanjkanje iz\xc4\x8drpnega centraliziranega HCL je lahko problem zaradi dejstva, da je Device Driver Utility del dvoji\xc5\xa1ke distribucije OpenSolaris in rabi star e-po\xc5\xa1tni naslov Sun Microsystems, ki je sedaj pod nadzorom Oraclea.\n_START_SECTION_\nPovezava s Solarisom, Solaris Expressom, illumosom\n_START_PARAGRAPH_\n\xc4\x8ceprav je OpenIndiana razcepitev v tehni\xc5\xa1kem smislu, je nadaljevanje OpenSolaris po du\xc5\xa1i. Projekt namerava dobaviti operacijski sistem dru\xc5\xbeine System V, ki je dvoji\xc5\xa1ko zdru\xc5\xbeljiv z Oracleovima izdelkoma Solaris 11 in Solaris 11 Express. Namesto, da bi temeljila na usklajevanju OS/Net, kakor je bil OpenSolaris, bo OpenIndiana imela jedro illumos (prva izdaja \xc5\xa1e vedno temelji na OS/Net). Projekt uporablja enak sistem upravljalnika paketov IPS kot OpenSolaris._NEWLINE_OpenIndiana kodna baza trenutno temelji na ve\xc4\x8dini Oracleove javno dostopne kode, prihodnje izdaje pa bodo temeljile na kodi Illumos. Projekt tudi \xc5\xa1iri prizadevanja, da bi bila njegova kodna baza neodvisna od Oracleovih orodij, kot je Sun Studio, \xc4\x8deprav se na to v glavni meri projekt ne osredoto\xc4\x8da.'